Ձև N 3 


ԱՄՓՈՓԱԹԵՐԹ
«ՖՈՆԴԱՅԻՆ ԲՈՐՍԱՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ



	1. ՀՀ պետական եկամուտների կոմիտե
	30.04.2026թ..

	
	N 01/3-4/26242-2026

	Նախագծերի վերաբերյալ դիտողություններ և առաջարկություններ չկան։
	Ընդունվել է ի գիտություն:


	2. ՀՀ կենտրոնական բանկ 
	05.05.2026թ..

	
	N 16.2-07/422-26

	Հաշվի առնելով այն հանգամանքը, որ Հայաստանի հանրապետության կենտրոնական բանակի խորհրդի 208 թվականի մարտի 11-ի 68-Ն որոշմամբ հաստատված Ազդագիր և հաշվետու թողարկողների հաշվետվությունների կանոնակարգ 4/04-ի հավելված 3-ով արդեն իսկ սահմանված է Հայաստանի Հանրապետության տարածքից դուրս գործող բորսաների ցանկ, առաջարկում ենք ցուցակների համապատասխանեցման նպատակով ներկայացված նախագծում ներառել նարև հետևյալը բորսաները.
· Ավստրալիայի ֆոնդային բորսա (ASX)
· Կորեայի ֆոնդայի բորսա (KRX)
· Իտալիայի ֆոնդային բորսա (Borsa Italiana S.p.A)
· Նագոյայի ֆոնդային բորսա (NSE)
· Նոր Զելանդիայի բորսա (NZX)
· Պրահայի ֆոնդային բորսա (PSE)
· Վարշավայի ֆոնդային բորսա (WSE):
	Ընդունվել է:
Նախագծում կատարվել են համապատասխան լրացումներ:



	3. ՀՀ էկոնոմիկայի նախարարություն
	05.05.2026թ..

	
	N 01/11126-2026       

	1. Կարծում ենք եթե պլանավորվում է բորսայում ընկերության բաժնետոմսերի ցուցակման փաստը հիմք ընդունել հարկային կամ այլ արտոնություններ տրամադրելու համար, ապա կարևոր է ոչ միայն ցուցակման փաստն այլ նաև այսպես կոչված ցուցակման որակը՝ հաշվի առնել միայն A և B ցուցակներում ընդգրկվելու դեպքում։ Առևտրին թույլատրում չի կարելի որակապես հավասարեցնել ցուցակմանը։ "չցուցակված (առևտրին չթույլատրված)” ձևակերպումը տարընթերցման տեղիք է տալիս։
Առաջարկում ենք նաև որ ցանկում սահմանել այլ բորսաներ, որոնք նույնպես ունեն ազդեցիկ կշիռ իրենց շուկաներում։
Օրինակ՝
National Stock Exchange of India (NSE)
Korea Exchange (KRX)
Australian Securities Exchange (ASX)
Warsaw Stock Exchange 
Indonesia Stock Exchange 
Bolsas y Mercados Argentinos և այլն:
	Ընդունվել է մասնակի:
Նախագծում կատարվել են համապատասխան լրացումներ: Ցանկում չեն ներառվել National Stock Exchange of India (NSE), Indonesia Stock Exchange և Bolsas y Mercados Argentinos ֆոնդային բորսաները, քանի որ ցանկը կազմելիս հիմք է ընդունվել նաև 2008 թվականի մարտի 11-ի ՀՀ կենտրոնական բանկի խորհրդի «Ազդագիր և հաշվետու թողարկողների հաշվետվություններ» կանոնակարգ 4/04-ը հաստատելու մասին թիվ 68-Ն որոշմամբ հաստատված թիվ 3 հավելվածով նախատեսված ցանկում ներառված ֆոնդային բորսաները։
Միաժամանակ, հայտնում ենք, որ «Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» և «Պետական տուրքի մասին» օրենքում լրացումներ և փոփոխություններ կատարելու մասին» օրենքների նախագծերով նախատեսվել է, որ շահաբաժինների հարկման նոր կարգավորումները կիրառվելու են միայն Կառավարության որոշման ցանկում ներառված ֆոնդային բորսաներում չցուցակված բաժնետոմսերից կամ բանկի բաժնեհավաք կամ փայահավաք կապիտալում բաժնեմասից, փայաբաժնից ստացվող շահաբաժինների մասով, ինչը նշանակում է, որ շահաբաժինների հարկման նոր կարգավորումները կիրառվելու են կարգավորվող շուկաներում առևտրին թույլատրված բաժնետոմսերից կամ բանկի բաժնեհավաք կամ փայահավաք կապիտալում բաժնեմասից, փայաբաժնից ստացվող շահաբաժինների մասով։

	2. Առաջարկվում է Համբուրգի ֆոնդային բորսայի անվանումը նշել Börse Hamburg:
	Ընդունվել է:
Նախագծում կատարվել է համապատասխան փոփոխություն:


	3. Միգուցե նպատակահարմար է Իսպանիայի Թագավորությունում գործող նշված բոլոր բորսաների փոխարեն գրել BMP Exchange:
	Չի ընդունվել:
Հայտնում ենք, որ BMP Exchange-ը Իսպանիայի Թագավորությունում գործող չորս ֆոնդային բորսաների օպերատոր է հանդիսանում, իսկ նախագծով պետք է սահմանվի ֆոնդային բորսաների ցանկ։

	4. Պետք է նկատի ունենալ, որ Մադրիդի Mercado Oficial Español de Futuros y Opciones շուկան նախատեսված է ածանցյալ գործիքների առևտրի համար, և բաժնետոմսերը որպես այդպիսին այնտեղ ուղղակիորեն չեն շրջանառվում։
	Ընդունվել է:
Մադրիդի Mercado Oficial Español de Futuros y Opciones ֆոնդային բորսան նախագծից հանվել է։


	5. Նախագծով նշված շվեդական հարթակները ավելի շատ նախատեսված են փոքր և միջին ընկերությունների ցուցակման համար, որը նախնական փուլն է Nasdaq Nordic-ում ցուցակվելու ճանապարհին կամ համարվում են MTF հարթակներ, որոնք հաճախ չեն դասակարգվում դասական բորսաների շարքում։
	Ընդունվել է:
Նախագծից հանվել են Շվեդիայի Թագավորությունում գործող բոլոր ֆոնդային բորսաները։

	6. Առաջարկվում է Սանկտ Պետերբուրգի ֆոնդային բորսայի անվանումը նշել «SPB Exchange»։
	Ընդունվել է:
Նախագծում կատարվել է համապատասխան փոփոխություն:

	7. Ինչքանով հայտնի է NYSE Arca ավելի շատ կենտրոնացած է ETF և ETP տեսակի արժեթղթերի առևտրի վրա։ Կարծում ենք կարելի է փոխարինել NYSE American-ով, որտեղ հիմնականում ցուցակվում են փոքր և միջին ընկերությունները, որոնց հաջորդ քայլը դա NYSE-ն է կամ NASDAQ-ը:
	Ընդունվել է:
Նախագծում կատարվել է համապատասխան փոփոխություն:

	8. Chicago Stock Exchange-ը (հետագայում՝ NYSE Chicago) այլևս չի գործում որպես առանձին բորսա և վերակազմավորվել է՝ տեղափոխվելով և վերանվանվելով որպես NYSE Texas: Ներկայումս գործնականում չի օգտագործվում որպես ընկերությունների բաժնետոմսերի առաջնային ցուցակման հարթակ։
	Ընդունվել է:
Chicago Stock Exchange ֆոնդային բորսան նախագծից հանվել է։

	9. Canadian Securities Exchange-ը հանդիսանում է կարգավորվող բորսա, սակայն համեմատած Toronto Stock Exchange-ի հետ հիմնականում սպասարկում է փոքր և զարգացման վաղ փուլում գտնվող ընկերություններին՝ ունենալով համեմատաբար մեղմ ցուցակման պահանջներ։ Նշված ցանկում դրա ներառման նպատակահարմարությունը ենթակա է լրացուցիչ գնահատման։
	Ընդունվել է։
Canadian Securities Exchange ֆոնդային բորսան նախագծից հանվել է։

	4. Հայաստանի բանկերի միություն
	06.05.2026թ.

	
	N ՀԲՄ 00-168

	ՀՀ առևտրային բանկերը ՀՀ ֆինանսների նախարարության կողմից մշակված՝ «Ֆոնդային բորսաների ցանկը սահմանելու մասին» ՀՀ կառավարության որոշման նախագծի վերաբերյալ դիտարկումներ չունեն:
Միևնույն ժամանակ, առաջարկում ենք քննարկել նաև նախագծում Վարշավայի ֆոնդային բորսայի (կամ այլ համադրելի բորսաների) ներառման հնարավորությունը:
	Ընդունվել է:
Նախագծում ներառվել են Վարշավայի ֆոնդային բորսան և այլ համադրելի բորսաներ:

	5. ՀՀ արդարադատության նախարարություն
	02.06.2026թ..

	
	N /27.2.3/28019-2026

	Նախագծով նախատեսվում է հաստատել ֆոնդային բորսաների ցանկը և որպես իրավական ակտի ընդունման լիազորող նորմ հղում է կատարվել «Պետական տուրքի մասին» օրենքի 20.6-րդ հոդվածը, Հայաստանի Հանրապետության հարկային օրենսգրքի 105-րդ հոդվածի 1-ին մասի 1.1-ին կետին, 125-րդ հոդվածի 1.1-ին մասին, 4-րդ մասի 3.2-րդ կետին, 130-րդ հոդվածի 1-ին մասին, 132-րդ հոդվածի 5-րդ մասին, 134-րդ հոդվածի 2-րդ մասին և 150-րդ հոդվածի 8-րդ և 8.1-ին մասերին: Միևնույն ժամանակ, Նախագծի 2-րդ կետի համաձայն՝ որոշումն ուժի մեջ է մտնում պաշտոնական հրապարակմանը հաջորդող օրվանից:
Նախագծին կից ներկայացված հիմնավորմամբ նախատեսված է, որ «Պետական տուրքի մասին» ՀՀ օրենքում, ինչպես նաև Հարկային օրենսգրքում կատարվում են փոփոխություններ և լրացվում են նորմեր, որոնք հանդիսանում են համապատասխան լիազորող նորմեր Նախագծի ընդունման համար։ 
Վերը նշվածից, ինչպես նաև նշված օրենքների գործող կարգավորումների ուսումնասիրությունից պարզ է դառնում, որ նախատեսված կարգավորումները և լիազորող նորմերը դեռևս ընդունված չեն: Միևնույն ժամանակ հայտնում ենք, որ իրավական ակտերի նախագծերի հրապարակման միասնական կայքում վերոնշյալ նախագծերն առկա են։
Այս կապակցությամբ հայտնում ենք, որ Նախագծերը կարող են ներկայացվել փորձաքննության միայն համապատասխան լիազորող նորմի առկայության դեպքում (վերոնշյալ նախագծերի ընդունվելու դեպքում)՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 1-ին մասի պահանջը, համաձայն որի՝ Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:

